Tina Bru

Tina Bru (født 1986) er en norsk PR-rådgiver og tidligere politiker (Høyre).

Hun var stortingsrepresentant for Rogaland 2013–2025 og 2. nestleder i Høyre fra 2020. Bru var olje- og energiminister i Erna Solbergs regjering fra januar 2020 til regjeringen gikk av i oktober 2021.

I 2025 ble hun ansatt i PR-byrået First House.https://www.vg.no/nyheter/i/8qbErd/dn-tina-bru-gaar-til-first-house

 Liv og virke 
 Bakgrunn 
Hun har årsstudium i religionsvitenskap fra Universitetet i Stavanger fra 2009 og bachelorgrad i endringsledelse fra Handelshøyskolen BI fra 2012. 

Bru bor i Sandnes, vokste opp på Østlandet, men har også bodd flere år i USA som barn. Hun er gift og har ett barn.

 Politikk 
I 2005 meldte hun seg inn i Unge Høyre. Hun var 2. nestleder og fylkessekretær i Rogaland Unge Høyre 2006–2007, leder i Rogaland Unge Høyre 2007–2008, medlem av Eiganes og Våland bydelsutvalg 2007–2011 og medlem av Unge Høyres sentralstyre 2008–2010. Hun var politisk rådgiver for Stavanger Høyre og Høyres bystyregruppe 2008–2010, Rogaland Høyre 2011–2012 og fylkesordfører Janne Johnsen 2012–2013.

Bru var 1. vararepresentant til Stortinget fra Rogaland 2009–2013 og møtte en tid for Arve Kambe. Bru ble medlem av Stavanger bystyre og Rogaland fylkesting i 2011. Høsten 2012 ble Bru nominert som Høyres 4. kandidat til Stortinget fra Rogaland foran stortingsvalget i 2013.

På Høyres landsmøte i september 2020 ble hun valgt til Bent Høies etterfølger som 2. nestleder i Høyre. 

 Stortingskomiteer 
 2021–2025: 1.nestleder i Finanskomiteen
 2016–2020: 2.nestleder i Energi- og miljøkomiteen
 2013–2016: Medlem av Energi- og miljøkomiteen

 Regjering 
24. januar 2020 ble Tina Bru utnevnt til olje- og energiminister i Erna Solbergs regjering, etter at Fremskrittspartiet gikk ut av regjeringen samme dag. Mange uttrykte store forventninger til Bru som statsråd, og utnevnelsen ble godt mottatt av mange i industrien og energibransjen. 14. oktober 2021 gikk Bru av sammen med resten av Erna Solbergs regjering.

 Podkast 
Bru er sammen med Henrik Asheim og Peter Frølich programledere i podkasten Stortingsrestauranten.

 Referanser 

 Eksterne lenker 






Kategori:Personer tilknyttet First House
Kategori:Norske kommunikasjonsfolk
Kategori:Statsråder i Regjeringen Solberg
Kategori:Stortingsrepresentanter fra Høyre
Kategori:Stortingsrepresentanter for Rogaland
Kategori:Stortingsrepresentanter 2013–2017
Kategori:Lokalpolitikere i Stavanger
Kategori:Høyre-politikere i Rogaland
Kategori:Tillitsvalgte i Unge Høyre
Kategori:Alumni fra Handelshøyskolen BI
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Personer fra Stavanger kommune